कोरोना काल में कांग्रेस ने हद कर दी, मजदूरों को फ्री टिकट देकर मुंबई से यूपी-बिहार भेजा: PM मोदी
पीएम मोदी ने कहा कि कोरोना काल में कांग्रेस ने हद कर दी। पहली लहर के दौरान जब देश लॉकडाउन का पालन कर रहा था, हेल्थ एक्सपर्ट कह रहे थे कि जो जहां है वो वहीं रहे, लेकिन तब कांग्रेस के लोगों ने मुंबई के रेलवे स्टेशन पर खड़े रहकर लोगों को दूसरी जगह जाने के लिए प्रेरित किया गया।
नई दिल्ली: प्रधानमंत्री नरेंद्र मोदी ने राष्ट्रपति रामनाथ कोविंद के अभिभाषण के लिए धन्यवाद प्रस्ताव पर संसद में हुई बहस का जवाब देते हुए विपक्ष पर जमकर हमला बोला। प्रधानमंत्री ने कहा कि महामारी में भी राजनीति का प्रयोग किया गया। उन्होंने कहा कि कोरोना काल में कांग्रेस ने हद कर दी। पहली लहर के दौरान जब देश लॉकडाउन का पालन कर रहा था, हेल्थ एक्सपर्ट कह रहे थे कि जो जहां है वो वहीं रहे, लेकिन तब कांग्रेस के लोगों ने मुंबई के रेलवे स्टेशन पर खड़े रहकर लोगों को दूसरी जगह जाने के लिए प्रेरित किया गया। लोगों को फ्री टिकट देकर मुंबई से यूपी-बिहार भेजा। कांग्रेस ने इसलिए किया कि महाराष्ट्र में जो बोझ है वो कम हो।पीएम ने कहा कि कोरोना काल के बाद विश्व एक नए वर्ल्ड ऑर्डर नई व्यवस्थाओं की तरफ बहुत तेजी से आगे बढ़ रहा है। ये एक ऐसा टर्निंग पॉइंट है कि हमें एक भारत के रूप में इस अवसर को गंवाना नहीं चाहिए।पीएम मोदी ने कांग्रेस को एक-एक राज्य में लंबे समय से मिल रही हार का हवाला देकर अहंकारी बताया। पीएम ने कई राज्यों के नाम लेकर बताया कि कांग्रेस कहां, कितने वर्षों से सत्ता से बाहर है। उन्होंने कहा, 'यूपी बिहार गुजरात में 37 साल पहले जनता ने आपके लिए वोट किया था बंगाल में 1972 में आपको पसंद किया था।' पीएम ने कहा कि आलोचना लोकतंत्र का आभूषण है लेकिन अंधविरोध लोकतंत्र का अनादर है।बता दें कि पीएम मोदी ने राष्ट्रपति के अभिभाषण के लिए धन्यवाद प्रस्ताव पर संसद में हुई बहस का जवाब स्वर कोकिला स्वर्गीय लता मंगेशकर को श्रद्धांजलि देने से शुरू किया। उन्होंने कहा, 'मैं अपनी बात बतान से पहले, कल जो घटना घटी, उसके लिए दो शब्द जरूर कहना चाहूंगी। देश ने आदरणीय लता दीदी को खो दिया। इतने लंबे कालखंड तक जिनकी आवाज ने देश को मोहित किया, देश को प्रेरित भी किया, देश को भावनाओं से भर दिया।' पीएम ने कहा कि लता दीदी ने अहर्निश देश की सांस्कृतिक एकता की मसाल जलाए रखी। मैं उन्हें श्रद्धांजलि देता हूं।